- 6.4. Õpilane on vähemalt ühe söögivahetunni õues kooli territooriumil, kui ei ole kokkulepitud teisiti.
- 6.5. Väljaspool kooli toimuvates õppetundides, -käikudel, -ekskursioonidel jne kehtib kooli kodukord.
- 6.6. Õpilane täidab raamatukogu, spordisaali, töö- ja tehnoloogiaõpetuse, käsitöö ja kodunduse klassi, arvutiklassi ja söökla kasutamise eeskirju, mida tutvustab antud ruumi eest vastutav isik õppeaasta algul. Eeskirjad on kättesaadavad antud ruumis nähtaval kohal.
- 6.7. Kooli poolt välja antud dokumentide (tunnistus, õpilaspilet jne) hävimise, kaotamise või kahjustamise korral esitatakse uue dokumendi saamiseks direktorile vastavasisuline avaldus. Dokumendi kaotaja kompenseerib selle hinna direktori käskkirjaga kinnitatud hinnakirja alusel.
- 6.8. Õpilane hoiab kooli vara ning hoidub tegevusest, mis võib põhjustada kahju koolile. Kahju tekitamise korral hüvitab vanem tekitatud kahju.
- 6.9. Õpilane võtab õppetundi kaasa õppetunniks vajalikud töövahendid.
- 6.10. Täiskasvanu klassi sisenedes ja tunni alguses tõuseb õpilane püsti.
- 6.11. Tunnist lubatakse välja minna mõjuvatel põhjustel õpetaja loal.

6.12. Õppetunni ajaks lülitab õpilane mobiiltelefoni vm nutiseadme välja või hääletule režiimile ja hoiab seda oma koolikotis.

- 6.13. Õpilasel on koolis, võimla- ja sööklahoones mobiili- vm nutiseadme vaba aeg 8.15 - 14.15, nutiseadet on lubatud kasutada üksnes õppeotstarbel tunnis või õpetajaga kokku lepitult v.a õppeotstarbel.
- 6.14. Õppetunni ajal õpilase külastamist üldjuhul ei toimu, v.a juhul, kui külastamine oli eelnevalt kokkulepitud õpetaja või kooli juhtkonnaga.
- 6.15. Pärast õppetunni lõppu korrastab õpilane oma õppekoha.
- 6.16. Üleriided ja välisjalatsid jätab õpilane garderoobi. Garderoobi ei jäta õpilane raha, dokumente, võtmeid, mobiiltelefoni vm nutiseadet jms. Kaotsiläinud raha, esemete eest kool materiaalselt ei vastuta, isiklike asjade säilimise eest vastutab õpilane ise.
- 6.17. Õpilane kannab koolis vahetusjalanõusid, mis ei määri põrandaid, on puhtad, turvalised ja sobilikud.

6.18. Sööklahoones asuvatesse klassidesse minnes paneb õpilane jalga välisjalatsid ja võtab kaasa vahetusjalanõud. Sööklasse minnes paneb õpilane jalga välisjalatsid. Õpilane sööb oma söögikorra sööklas, erandjuhul õpetaja loal klassis.

- 6.19. Spordisaali kasutatakse vastavalt spordisaali kasutamise korrale. Korraga on võimalik tutvuda spordisaalis.
- 6.20. Õpilase riietus koolis on korrektne ja eakohane. Kooli siseruumides ei kanna õpilane vabaajariietust (nt lõhkised teksad), peakatet (k.a kapuuts), dresse ja neid riideesemeid, mida õpilane kasutab kehalise kasvatuse tunnis. Spordiriietust kannab õpilane kehalise kasvatuse tunnis, kui ei ole kokku lepitud teisiti.
- 6.21. Pidulikel üritustel kannab õpilane eakohast pidulikku riietust, koolivesti kandmine lepitakse eelnevalt kokku. Õpilane kannab koolivesti:
- 6.21.1. tarkusepäeval;
- 6.21.2. vabariigi aastapäeval;
- 6.21.3. kooli sünnipäeval;
- 6.21.4. õppeaasta lõpuaktusel;

6.21.5. kooli esindades (olümpiaadid, viktoriinid jne) kui ei ole kokku lepitud teisiti;

- 6.21.6. muudel juhtudel kokkuleppel õpetajaga.
- 6.22. Õpilane pöördub õpetaja ja koolitöötaja poole üldjuhul 'teie' -vormis.